Θεσσαλονίκη, 23.01.2025

Προς: Νοσηλευτικές σχολές όλων των βαθμίδων

ΘΕΜΑ : **«Πρόληψη ατυχημάτων από αιχμηρά»**

Ένας από τους συχνότερους παράγοντες κινδύνου για την υγεία και την ασφάλεια των σπουδαστών στο χώρο του Νοσοκομείου, στο πλαίσιο πρακτικής ή κλινικής άσκησης, είναι οι τραυματισμοί από αιχμηρά αντικείμενα. Οι τραυματισμοί αυτοί μπορεί να προκαλέσουν -εφόσον πρόκειται για μολυσμένα αιχμηρά αντικείμενα- οξεία ή χρόνια νόσο με σοβαρές συνέπειες για την υγεία του/της σπουδαστή/στριας, ιδιαίτερα αυτές, για τις οποίες δεν υπάρχουν αποτελεσματικά μέτρα πρωτογενούς ή δευτερογενούς πρόληψης.

Επειδή η πρόληψη του εργατικού ατυχήματος είναι πρωταρχικό μέλημα για την Υπηρεσία μας, πέρα από την ένταξη εκπαίδευσης στην πρόληψη των τραυματισμών από αιχμηρά στο πρόγραμμα υποδοχής των σπουδαστών, σας παρακαλούμε πολύ όπως φροντίσετε για την κάλυψή τους με τα απαραίτητα εμβόλια. Επίσης, ενημερώστε τους σπουδαστές σας πως απαγορεύεται να προβαίνουν σε αυτόνομες νοσηλευτικές πράξεις, χωρίς την παρουσία εξειδικευμένου νοσηλευτή/τριας του/της Τμήματος/Κλινικής/Μονάδας υποδοχής. Επιμείνετε στην εκπαίδευσή τους σε ορθές πρακτικές και επιστήσετε την προσοχή τους στην αποφυγή επανατοποθέτησης του καλύμματος από τις χρησιμοποιημένες βελόνες, μιας και αποτελεί το πιο συνηθισμένο φαινόμενο τραυματισμού από αιχμηρά.

Σας ευχαριστούμε για τη συνεργασία

Αναμένοντας τις δικές σας ενέργειες

Με εκτίμηση